Document ID: 32005R1936

UREDBA SVETA (ES) št. 1936/2005
z dne 21. novembra 2005
o spremembi Uredbe (ES) št. 27/2005 glede sledov, grenlandske morske plošče in hobotnice
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1), in zlasti člena 20 Uredbe,
ob upoštevanju predloga Komisije,
ob upoštevanju naslednjega:
(1)
Uredba (ES) št. 27/2005 (2) določa za leto 2005 ribolovne možnosti in s tem povezane pogoje za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova.
(2)
Mednarodna komisija za ribolov v Baltskem morju je v skladu z novim znanstvenim mnenjem sprejela priporočilo za povečanje ribolovnih možnosti Skupnosti za sled v podrazdelkih 30 in 31 Baltskega morja s 15 000 ton na 86 856 ton. Povečanje se mora izvesti.
(3)
V skladu s popravljenimi statističnimi podatki o ulovu mora imeti Litva dostop do ribolovnih možnosti za 10 ton grenlandske morske plošče na območju IIa (voda Skupnosti) in podobmočjih IV, VI (voda Skupnosti in mednarodnih voda). Zato je treba uporabljati popravljene številke.
(4)
Zaradi prispevanja k ohranjanju hobotnice in zlasti varovanja nedoraslih organizmov je treba v letu 2005 določiti minimalno velikost hobotnic iz morskih vod pod suverenostjo ali jurisdikcijo tretjih držav in območja CECAF, dokler se ne sprejme Uredba o spremembi Uredbe Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov (3).
(5)
Uredbo (ES) št. 27/2005 je treba zato ustrezno spremeniti.
(6)
Zaradi nujnosti zadeve se mora odobriti izjema od roka šestih tednov iz odstavka I(3) Protokola o vlogi nacionalnih parlamentov v Evropski uniji, priloženega Pogodbi o Evropski uniji in Pogodbam o ustanovitvi Evropskih skupnosti -
SPREJEL NASLEDNJO UREDBO:
Člen 1
Priloge IA, IB in III k Uredbi (ES) št. 27/2005 se spremenijo v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. novembra 2005

Labels: 18
6